ਡਰੱਗ ਡੀਲਰ ਤੋਂ ਪਾਦਰੀ ਬਣ ਕੇ ਲੋਕਾਂ ਦਾ ਕੂੜਾ ਚੁੱਕਣ ਤੇ ਲੰਗਰ ਲਾਉਣ ਵਾਲੇ ਵਿਅਕਤੀ ਦੀ ਕਹਾਣੀ\nਮਿਕ ਇੱਕ ਵੇਲੇ ਖ਼ਤਰਨਾਕ, ਹਿੰਸਕ ਡਰੱਗ ਲੈਣ ਵਾਲੇ ਅਤੇ ਡਰੱਗ ਡੀਲਰ ਸਨ

ਬਹੁਤ ਸਾਰੇ ਲੋਕ ਉਨ੍ਹਾਂ ਦੇ ਕੰਮ ਤੋਂ ਪ੍ਰੇਰਿਤ ਹੋਏ ਅਤੇ ਉਸ ਸਮੇਂ ਤੋਂ ਉਨ੍ਹਾਂ ਨੂੰ 2,50,000 ਪੋਂਡ ਦਾਨ ਦੇ ਰੂਪ ਵਿੱਚ ਮਿਲੇ। 

ਪਰ ਮਿਕ ਦੀ ਜ਼ਿੰਦਗੀ ਹਮੇਸ਼ਾਂ ਇੰਨਾ ਪਿਆਰ ਅਤੇ ਸਰੋਕਾਰ ਰੱਖਣ ਵਾਲੀ ਨਹੀਂ ਸੀ। 

ਇਹ ਵੀ ਪੜ੍ਹੋ

ਉਹ ਇੱਕ ਵੇਲੇ ਖ਼ਤਰਨਾਕ, ਹਿੰਸਕ ਡਰੱਗ ਲੈਣ ਵਾਲੇ ਅਤੇ ਡਰੱਗ ਡੀਲਰ ਸਨ। ਇਹ ਸਭ ਬਚਪਨ ਦੀਆਂ ਤਲਖ਼ ਤਕਲੀਫ਼ਦੇਹ ਯਾਦਾਂ ਤੋਂ ਦੂਰ ਰਹਿਣ ਲਈ ਸੀ। ਤੇ ਇਹ ਉਦੋਂ ਤੱਕ ਜਾਰੀ ਰਿਹਾ, ਜਦੋਂ ਤੱਕ ਇੱਕ ਪਲ ਨੇ ਸਭ ਕੁਝ ਬਦਲ ਨਾ ਦਿੱਤਾ। 

ਉਹ ਲੈਂਕਸ਼ਾਇਰ ਵਿੱਚਲੇ ਆਪਣੇ ਘਰੇਲੂ ਜ਼ਿਲ੍ਹੇ ਤੋਂ ਬਹੁਤ ਦੂਰ, ਇੱਕ ਹਿੰਸਕ ਇੰਡਸਟਰੀਅਲ ਇਲਾਕੇ ਵਿੱਚ ਸਨ, ਇਥੇ ਸਵੇਰ ਦੇ ਦਸ ਵਜੇ ਸਨ।

ਚਾਲ੍ਹੀਵਿਆਂ ਦੇ ਸ਼ੁਰੂਆਤੀ ਸਾਲਾਂ ਦੇ ਮਿਕ ਫ਼ਲੈਮਿੰਗ ਜਿਮ ਦੇ ਬਾਹਰ ਖੜ੍ਹੇ ਕਿਸੇ ਦੇ ਆਉਣ ਦੀ ਉਡੀਕ ਕਰ ਰਹੇ ਸਨ। 

ਮਿਕ ਇੱਕ ਚੋਰੀ ਕੀਤੀ ਹੋਈ ਕਾਰ ਵਿੱਚ ਸਨ, ਇੱਕ ਗੂੜ੍ਹੇ ਨੀਲੇ ਰੰਗ ਦੀ ਵੌਕਸਹਾਲ ਕੈਵਾਲੀਅਰ, ਕਾਰ ਦਾ ਇੰਜਨ ਚੱਲ ਰਿਹਾ ਸੀ।

ਇਹ ਸਭ ਕੁਝ ਬਹੁਤ ਤੇਜ਼ੀ ਨਾਲ ਹੋਣ ਵਾਲਾ ਸੀ। 

ਉਨ੍ਹਾਂ ਦੱਸਿਆ, "ਸੂਰਜ ਨਹੀਂ ਸੀ ਚੜ੍ਹਿਆ, ਇਹ ਇੱਕ ਹਨੇਰ ਦਿਨ ਸੀ, ਮੈਂ ਉਸਦੀ ਰੁਟੀਨ ਬਾਰੇ ਜਾਣਦਾ ਸੀ, ਉਸ ਬਾਰੇ ਸਭ ਕੁਝ। ਉਹ ਵੀ ਮੇਰੀ ਤਰ੍ਹਾਂ ਇੱਕ ਹੋਰ ਡਰੱਗ ਡੀਲਰ ਸੀ।"

ਮਿਕ ਉੱਤਰ ਪੱਛਮੀ ਇੰਗਲੈਂਡ ਦੇ ਪੂਰੀ ਤਰ੍ਹਾਂ ਸਥਾਪਿਤ ਅੰਡਰਵਰਲਡ ਦਾ ਕਾਰੋਬਾਰ ਚਲਾਉਣ ਵਾਲੇ ਸਨ। ਉਹ ਲੋਕਾਂ ਦੀਆਂ ਕਰਜ਼ਿਆਂ ਨਾਲ ਸੰਬੰਧਿਤ ਮੁਸ਼ਕਿਲਾਂ ਦਾ ਹੱਲ ਕਰਨ ਵਾਲੇ ਸਨ।

ਲੋਕ ਡਰੱਗ ਦੇ ਕਰਜ਼ਿਆਂ ਦੇ ਭੁਗਤਾਨ ਲਈ ਉਨ੍ਹਾਂ ਨਾਲ ਸੰਪਰਕ ਕਰਦੇ ਅਤੇ ਉਨ੍ਹਾਂ ਨੂੰ ਸੰਪਰਕ ਕਰਨ ਦਾ ਮਤਲਬ ਸੀ ਉਹ, ਉਨ੍ਹਾਂ ਜਿੰਨੇ ਹੀ ਖ਼ਤਰਨਾਕ ਲੋਕਾਂ ਤੋਂ ਬਹੁਤ ਕਰਜ਼ਾ ਲੈ ਕੇ ਬੁਰੀ ਤਰ੍ਹਾਂ ਫ਼ਸੇ ਹੋਏ ਸਨ ਤੇ ਉਹ ਬੁਰੀ ਤਰ੍ਹਾਂ ਕੁੱਟਮਾਰ ਦਾ ਸ਼ਿਕਾਰ ਹੋਣ ਵਾਲੇ ਸਨ।

"ਮੇਰੀ ਬੰਦੂਕ ਇੱਕ ਪਲਾਸਟਿਕ ਦੇ ਕੈਰੀਅਰ ਬੈਗ ਵਿੱਚ ਹੁੰਦੀ ਸੀ, ਯਾਤਰੀ ਸੀਟ ਦੇ ਘੁੱਟ ਕੇ ਲਪੇਟੀ ਹੋਈ। ਤੁਸੀਂ ਬੰਦੂਕ ਦਾ ਆਕਾਰ ਦੇਖ ਸਕਦੇ ਸੀ, ਕੋਈ ਡੀਐਨਏ ਜਾਂ ਨਿਸ਼ਾਨ ਪਿੱਛੇ ਨਹੀਂ ਸੀ ਛੱਡਿਆ ਜਾਂਦਾ। ਛੇ ਗੋਲੀਆਂ, ਇਕੱਠੀਆਂ ਪਾਈਆਂ ਹੋਈਆਂ, ਇਹ ਕਦੀ ਵੀ ਅਸਫ਼ਲ ਨਹੀਂ ਹੋਇਆ।"

ਮਿਕ ਇੱਕ ਬੱਚੀ ਦੇ ਹੱਥਾਂ ਵਿੱਚੋਂ ਨਿਕਲਦੀ ਰੋਸ਼ਨੀ ਦੇਖਣ ਬਾਰੇ ਵਿਸਥਾਰ ਵਿੱਚ ਦੱਸਦੇ ਹਨ

ਬਦਲਾਅ ਦੇ ਪਲ

ਉਨ੍ਹਾਂ ਨੂੰ ਲੰਬਾ ਸਮਾਂ ਉਡੀਕ ਨਾ ਕਰਨੀ ਪਈ।

"ਮੈਂ ਉਸਨੂੰ ਜਿਮ ਤੋਂ ਬਾਹਰ ਆਉਂਦਿਆਂ ਦੇਖਿਆ। ਪਰ ਇਸ ਵਾਰ ਕੁਝ ਵੱਖਰਾ ਸੀ। ਉਸ ਨਾਲ ਦੋ ਬੱਚੇ ਸਨ, ਦੋ ਛੋਟੇ ਬੱਚੇ, ਕਰੀਬ ਪੰਜਾਂ ਕੁ ਸਾਲਾਂ ਦੀ ਉਮਰ ਦੀਆਂ ਸੁਨਿਹਰੀ ਵਾਲਾਂ ਵਾਲੀਆਂ ਬੱਚੀਆਂ।"

"ਮੈਂ ਕਾਰ ਵਿੱਚੋਂ ਬਾਹਰ ਆਇਆ ਅਤੇ ਤੁਰਿਆ, ਮੇਰਾ ਹੱਥ ਪਲਾਸਟਿਕ ਅੰਦਰ ਗਿਆ। ਪਰ ਤਦ ਮੈਂ ਦੁਬਾਰਾ ਉਨ੍ਹਾਂ ਬੱਚਿਆਂ ਵੱਲ ਦੇਖਿਆ, ਫ਼ਿਰ ਤੋਂ ਉਨ੍ਹਾਂ ਦੇ ਚਹਿਰਿਆਂ ਵੱਲ, ਉਨ੍ਹਾਂ ਦੇ ਸੁਨਿਹਰੀ ਵਾਲ, ਮਸੂਮ ਬੱਚੇ।"

"ਉਸ ਸਮੇਂ ਇਹ ਵਾਪਰਿਆ।"

ਮਿਕ ਉਨ੍ਹਾਂ ਵਿੱਚੋਂ ਇੱਕ ਬੱਚੀ ਦੇ ਹੱਥਾਂ ਵਿੱਚੋਂ...\n\ntl;dr:
ਦੋ ਹਫ਼ਤੇ ਪਹਿਲਾਂ ਹਜ਼ਾਰਾਂ ਲੋਕਾਂ ਨੇ ਬੀਬੀਸੀ ਨਿਊਜ਼ 'ਤੇ ਪਾਦਰੀ ਮਿਕ ਫ਼ਲੈਮਿੰਗ ਅਤੇ ਫ਼ਾਦਰ ਅਲੈਕਸ ਨੂੰ ਬਰਨਲੇ ਵਿੱਚ ਗਰੀਬ ਲੋਕਾਂ ਨੂੰ ਭੋਜਨ ਅਤੇ ਕੱਪੜੇ ਵੰਡਦਿਆਂ ਦੇਖਿਆ।